CHEMAREA 

ANUL 1, PROBLEMA CAPITULĂRII 
ANUL 2 , PROBLEMA RĂSPUNDERII 


A împlinit un an de apariţie aceasta publicaţie care tulbura con¬ 
fortul imposturii unora, resemnarea altora şi lenea de a gândi a celor mai 
mulţi, pentru care situaţia noastrâ, problemele pe care le ridica tragedia 
poporului român, la cea mai crunta răspântie din chinuita lui istorie, 
constituie ceva în afara de sfera preocupărilor lor. 

Chemarea provoacă prin tonul ei violent, (profeţii lui Israel nu uti¬ 
lizau stilul dulceag) prin atitudinea, prin lipsa ei de linii curbe, care pro¬ 
filează în scris spinări plecate de valeţi stilaţi. Este publicaţia din exil cea 
mai discutata, aceea care a mobilizat vrăjmăşii active şi a raliat prietenii 
timide, creând o continua fermentare a spiritului emigraţiei, răscolind pa¬ 
siuni, impunând, cu o vigoare susţinuta, problemele esenţiale ale existen¬ 
ţei româneşti, chiar celor mai opace conştiinţi. Nerespectuoasa publicaţie 
a izbutit, într-un singur an, sâ creeze un alt climat politic în emigraţie. 

Puţini cunosc ce aspre şi adânci credinţi însufleţesc Chemarea, ce 
eroice sacrificii sunt investite în apariţia ei. N. S. Govora şi Al. Cristescu 
rezuma patetic ecoul războiului pe care l-au dus împotriva Rusiei Sovieti¬ 
ce; ei continua sâ trâiascâ intens, cu o emoţionanta intensitate, sentimen¬ 
tele, ideile care au format armâtura morala a celor trei ani şi doua luni de 
lupta. Violenţa Chemării este crispaţia de durere de pe urma unor râni 
care sângerează încâ, crispaţie provocata la atingerea mâinilor murdare. 
Ei poarta în suflete imagini, fragmente de viaţa, tezaurul de emoţii ale 
unei lupte. Nu cultiva şi nu pot cultiva politeţea, ca o delicata floare a ipo¬ 
criziei, scrisul lor nu are factura academica a unei rece, indiferente expu¬ 
neri, la un concurs de stil şi compoziţie, aduce ceva tumultuos ca neorân¬ 
duiala, brutalitatea unei unităţi care ataca sau îşi apârâ cu ferocitate o 
poziţie. 

Cine nu are experienţa războiului, cine nu a cunoscut aceasta 
tragica liturghie a istoriei, cine nu a trăit acele momente, când viaţa se 
ridica deasupra morţii, într-o încordare de voinţa care identifica pe soldat 
şi pe martir, acela nu poate înţelege ce sentimente strâbat paginile dogo- 
râtoare de credinţi ale Chemării. 

Este ecoul acuzator al câmpurilor de bâtaie, este ecoul războiului 
naţional înspăimântând pe bicisnicii care şi-au închipuit câ pot mânji cele 
mai eroice pagini din istoria poporului român. Cine ignora - voit, bine¬ 
înţeles - câ Chemarea este o publicaţie a unor foşti combatanţi, în sensul 
corect al cuvântului, adicâ a unor ostaşi, care au fâcut efectiv râzboiul, 
acela nu poate sâ vadâ gestul interior, ritmul, tot zbuciumul sufletesc pro¬ 
movat de amintiri, pe care numai moartea le poate amuţi. Ei apârâ un 
patrimoniu sacru peste care s-au azvârlit lâturile capitulârii fârâ condiţii, 
ei apârâ trei ani şi douâ luni de investiţie eroicâ în istoria naţionalâ, ei 
apârâ majestatea poporului român, ultragiatâ de impresarii capitulârii en 
rase campagne. Cine le poate nega legitima apârare a râzboiului, a 
cârui amintire stâ prezentâ în trupurile lor schilodite? Dar de ce a fost 
nevoie sâ se apere râzboiul dus contra Rusiei Sovietice? Nu existâ reac- 
ţiune care sâ nu fi fost provocatâ, iar violenţa reacţiunii este direct pro- 
porţionalâ cu intensitatea provocârii. Intrebâm: ce provocare poate de- 
pâşi insulta zvârlitâ poporului român decât sâ i se califice de "râzboiul 
criminal" lupta dusâ pentru apârarea dreptului la viaţâ? Ce batjocurâ mai 
ticâloasâ putea sâ egaleze formula "aliaţii noştri fireşti", formulâ care 
anula însâşi legitimitatea luptei, zvârlind toate sacrificiile, toatâ încor¬ 
darea eroicâ a poporului român în absurdul unei demente râtâciri? 

Douâ luni şi-au luat poziţiile, manifestând implicit, nu cum s-ar 
crede doar linia unor litigii, ci douâ concepţii ireconciliabile, douâ viziuni 
ale destinului românesc care se exclud. Numai nevoiaşii minţii puteau sâ 
caute formule conciliatoare, uniuni naţionale, fârâ sâ-şi dea seama câ nu 
existâ nici o conciliere posibilâ între antinaţional şi naţional, între poziţia 
prosovieticâ a oamenilor capitulârii şi poziţia antisovieticâ a celor ce au 
fâcut râzboiul contra Rusiei Sovietice, adicâ a imensei, strivitoarei majori- 
tâţi a poporului român. 

în aceste atitudini conciliatoare se identifica absenţa de convinge¬ 
re a oportunismului vechiului nostru politicianism, în neostenita vânătoare 
de situaţii şi beneficii. Ziua de 23 august 1944 a crestat pe răbojul istoriei 
noastre politice o linie de despărţire, între cei care au susţinut războiul 
contra Rusiei Sovietice şi cei care au înlesnit prin capitulare colaborarea 
cu inamicul secular al existenţei poporului român ca naţiune; de aceea, 
colaboraţioniştii au fost logici în atitudinea lor faţa de formulele conci¬ 
liatorii, ei neputând sâ-şi renege actul capitularii. Silinţele lor de a se 
adapta situaţiilor nou create în politica internaţionala nu pot înlătură con¬ 
secinţele politice ale actului de la 23 august 1944; mimetismul atitudinii 
lor corespunde unei necesitaţi evidente de a crea şi adânci în spirite con¬ 
fuzia, făcând valabila aparenţa unei continuităţi politice şi, implicit, lu¬ 
crând la escamotarea Răspunderilor care decurg din actul capitularii. Orj 
meritul Chemării îl constituie tocmai acţiunea de a clarifica în cadrul 
principiilor şi practicii Dreptului internaţional, actul de la 23 august 1944, 
definindu-l ca o capitulare fârâ condiţii, înlăturând confuzia întreţinută 
prin "falsa calificare de armistiţiu". 

Abuzul de încredere, săvârşit asupra poporului român, a existat, 
este azi, evident; cei care au săvârşit actul de la 23 august 1944 sunt 
striviţi sub masivitatea faptelor pe care cea mai iscusită dialectică nu le 
poate încadra într-un armistiţiu, care, teoretic, ar fi executat o răsturnare 
a alianţelor, România devenind aliata Rusiei Sovietice, alături de care a 
continuat lupta contra fostului ei aliat, timp de zece luni, punând în bătaie 
o armată cu un efectiv de 380 000 combatanţi şi înaintând în dispozitivul 
german până în munţii Bohemiei. Cei vinovaţi de actul capitulării au 
recurs, încercând o acoperire, la un subterfugiu: "Buna credinţă ne-a fost 
înşelată de Rusia Sovietică", dar uitau că buna credinţă în politică nu 
acoperea pe nimeni şi nu înlătură Răspunderile, deoarece numai rezulta¬ 
tele acoperă sau infirmă o acţiune. Ceea ce agravează situaţia vinovaţilor 
este faptul că nu numai că şi-au asumat întreaga răspundere a actului, 
dar l-au invocat ca pe un titlu la recunoştinţa poporului român "eliberat 
de ocupaţia germană". Ei s-au identificat politic cu actul capitulării şi eti¬ 
cheta "armistiţiu" nu schimbă nimic din realitatea groaznică a capitulării. 

Buna credinţă? Nu ştiau cu cine tratează? 

Să examinăm situaţia din 1943-1944. Anglo-americanii îşi fixa¬ 
seră la Teheran poziţia de neintervenţie în estul Europei, prin abando¬ 
narea Poloniei, deci orice negocieri se duceau de fapt cu Rusia Sovietică, 
deşi formal se duceau cu "Cei trei mari". Buna credinţă înşelată? Când 
vrei să începi unele negocieri, cauţi în prealabil să te informezi despre 
caracterul, metodele, obiectivele părţii adverse. Chiar într-o simplă aface¬ 
re comercială aceste norme sunt ţinute în seamă, cu atât mai mult într-o 
negociere politică de gravitatea unui armistiţiu. Pentru a avea o cât mai 
bogată şi mai exactă informaţie, statele întreţin un aparat diplomatic, du¬ 
blat de o reţea de spionaj. întrebarea este: mai avea nevoie România de 
un surplus de informaţie în ceea ce priveşte politica rusească, neschimba¬ 
tă de la Petru cel Mare până la Stalin? Cărei naţiuni aparţineau zeloşii 
regizori ai loviturii de stat din 23 august 1944, astfel că instinctul de con¬ 
servare să nu le fi tresărit, atunci când au început operaţiile premergă¬ 
toare prin negocierile de la Cairo? în celebra Profesie de credinţa, Lenin 
declarase: "Noi trebuie să fim gata pentru orice sacrificiu şi chiar să 
întrebuinţăm înşelătoria murdară, viclenia, metodele ilegale, eventual să 
ignorăm adevărul sau să-l falsificăm, pentru a promova înaintarea comu¬ 
nismului". Nici Machiavelli nu a formulat cu atâta cinism catechismul 
politic. 

Statul major al partidelor democratice era nemulţumit de ritmul 
prea lent al tatonărilor iniţiate de guvernul mareşalului Antonescu în 
vederea unor negocieri de armistiţiu; când au preluat - în august 1943 - 
conducerea lor, prin trimiterea lui Al. Creţeanu, ca ministru la Ankara, 
conducătorii ziselor partide democrate aveau la dispoziţie toată bogata 
literatură bolşevică, astfel că puteau cunoaşte obiectivele şi metodele 
diplomaţiei ruseşti, pentru a măsura gravitatea operaţiei pe care inten¬ 
ţionau să o facă şi de infinita prudenţă cu care trebuiau să ducă 
negocierile. 

Puteau să se sprijine în negocierile de la Cairo pe anglo-ame- 
ricani? Să examinăm poziţia celor două mari democraţii faţă de estul 
Europei. 

Anglia a garantat frontierele Poloniei la 31 martie 1939, prin 

declaraţia fâcutâ în fata Camerei Comunelor de către Sir Neville 
Chamberlain. Importanţa acestei garanţii reiese din ceea ce scrie în La 
deuxieme guerre mondiale* domnul Duff Cooper, care, deşi aproba 
garanţia oferita Poloniei, se simţea obligat sâ constate: "Niciodată în 
istorie, noi n-am lâsat încâ unei puteri secundare grija de a decide daca 
Marea Britanie trebuie sau nu sâ intre în război. Or, aceasta decizie 
aparţine azi unui pumn de oameni ale căror nume - afara poate de 
acela al domnului Beck - sunt complet necunoscute poporului ţârii noas¬ 
tre. Or, aceşti necunoscuţi pot sâ porneascâ mâine dezlânţuirea celui 
de-al doilea râzboi mondial". Aşa de amplâ era garanţia datâ de 
Anglia, încât un om politic englez de importanţa domnului Duff Cooper, 
la începutul lui august 1939, exprima aceste temeri, ulterior ratificate de 
evenimente. 

Şi totuşi, Anglia a fost obligatâ sâ abandoneze Polonia la Tehe¬ 
ran. De fapt, abandonarea Poloniei, pentru integritatea câreia Anglia 
acceptase riscurile râzboiului, s-a efectuat chiar în ziua de 22 iunie 
1941, când domnul Winston Churchill proclama spontan Rusia Sovieticâ 
ultima victimâ a agresiunii naziste şi noua camaradâ a Angliei în câmpul 
aliat. 

In admirabila carte Înfrângerea în victorie (Defeat in victory ) Jan 
Tchiecanowski, ambasadorul Poloniei în Statele Unite pe toatâ durata 
râzboiului, scrie: "Din punct de vedere polonez, era lamentabil câ Chur¬ 
chill nu a profitat de râzboiul ruso-german pentru a condiţiona atitudinea 
britanicâ de o declaraţie sovieticâ imediatâ, restabilind statu-quo-ul ante¬ 
rior râzboiului, în relaţii ruso-poloneze, anulând pactul Ribbentrop-Molo- 
tov, care împârţea Polonia. In convorbirile mele, din acest timp, cu func¬ 
ţionarii Departamentului de Stat şi cu amicii politici, am observat o oare¬ 
care teamâ şi nemulţumire pentru faptul câ Churchill nu a judecat câ este 
oportun sâ scoatâ un avantaj din Declaraţia britanicâ de amiciţie şi sprijin 
Sovietelor". (Pag. 25, ediţia spaniolâ). Dar nu numai atât: "Guvernul bri¬ 
tanic fâcea puternice presiuni asupra generalului Sikorski, ca sâ accele¬ 

*) Al doilea râzboi mondial 

reze ritmul conversaţiilor cu Sovietele, în loc sâ facâ presiuni asupra 
Sovietelor, ca ele sâ accepte justele condiţii ale Poloniei. Presiunea lui 
Churchill asupra lui Sikorski reflectâ, în felul meu de a vedea, tendinţa 
britanicâ de a atrage în favoarea ei pe noul şi puternicul colaborator, 
înainte de a convinge Sovietele sâ-şi schimbe atitudinea faţâ de Polonia. 
Din informaţii particulare am aflat câ Sir Strafford Crips, ambasadorul 
britanic la Moscova, nu exercita nici o presiune asupra Sovietelor, ca sâ 
determine un gest amical faţâ de Polonia; a dat impresia câ un gest cât 
de superficial ar fi fost suficient pentru guvernul britanic. M-am convins câ 
aliatul nostru britanic, din cauza accentuatelor necesitâţi ale râzboiului, 
unite cu temerea câ Stalin ar putea încheia o pace separatâ cu Hitler, 
avea mai puţin interes sâ garanteze respectul legalitâţii şi triumful princi¬ 
piilor de justiţie, decât sâ creeze un sistem de strânse relaţii cu Rusia", 
(pag. 37). De altfel, domnul Eden a declarat în Camera Comunelor, câ 
schimbul de note între guvernul britanic şi cel polonez "nu implicâ garan¬ 
ţia frontierelor de câtre guvernul Majestâţii Sale, în ceea ce priveşte fron¬ 
tierele occidentale". 

Dacâ aceasta este atitudinea englezâ faţâ de Polonia, la ce 
sprijin ne-am fi putut aştepta noi în negocierile de armistiţiu? 

Câţi dintre români ştiu câ garanţiile date de Anglia, la 12 aprilie 
1939, nu priveau frontierele noastre de est? 

Care este poziţia Statelor Unite? Se poate rezuma în absenţa ori- 
cârui angajament precis în Europa, în afarâ de înfrângerea Germaniei şi 
Italiei, câreia trebuia sâ-i urmeze exterminarea nazismo-fascismului. întâl¬ 
nirea de la Teheran (decembrie 1943) a însemnat un succes diplomatic 
fârâ precedent pentru Stalin. Preşedintele Roosevelt a plecat convins câ 
Jarul roşu "era un mare tip" şi contrar calomniilor debitate de propagan¬ 
da nazistâ "un democrat şi nu un comunist de stilul lui Lenin, ceva mai 
mult, nu nutreşte ambiţii nici de o revoluţie mondialâ, nici de cuceriri". 
Pentru a vedea ce admirabil a utilizat Stalin catechismul machiavelismului 
leninian, sâ reproducem din Jan Ciecanovski un fragment: câteva sâptâ- 
mâni dupâ Teheran s-a sârbâtorit la Washington a 40-a aniversare a 
aviaţiei: "La acest banchet am avut ca vecin de masâ pe generalul Henry 

Arnold, şeful forţelor aeriene nord-americane. întovărăşise pe preşedinte 
la Teheran şi mâ interesa sâ aud impresiile lui asupra acelei importante 
conferinţe. îmi spusese câ le putea rezuma cu o fraza: nu vedea nici o 
deosebire între ideologiile lui Stalin şi a lui Roosevelt. Şi era o greşeala sâ 
se creadâ câ Stalin e comunist", (pag. 249). 

Anglo-americanii au obsesia conferinţelor, fiind convinşi câ trei 
sau patru diplomaţi, strânşi în jurul unei mese, sunt arbitrii situaţiei. Diplo¬ 
maţii nu pot face sau desface situaţiile, acestea se formeazâ cu totul inde¬ 
pendent de voinţa guvernelor, prin acea logicâ tainicâ a evenimentelor, 
numitâ forţa lucrurilor. De fapt, diplomaţii sunt doar grefierii proceselor 
istorice, când evenimentele înscriu finalul unor tendinţi care strâbat o epo- 
câ agitatâ, tratatele nefâcând altceva decât sâ înregistreze rezultatele. La 
Teheran, datoritâ unui complex de împrejurâri cu totul favorabile şi 
exploatate cu o extraordinarâ abilitate de Stalin, Rusia Sovieticâ şi-a 
impus necondiţionat, în întregime, punctul de vedere. 

Pericolul imperialismului rusesc la 1943, la 1944 şi chiar la 
1945 era ignorat de americani. O mârturie preţioasâ ne aduce ambasa¬ 
dorul Poloniei la Washington: "Nu pot sâ smulg din inima mea punctul de 
vedere exprimat de Stettinius: va sâ vie ce-o veni, guvernul nord-ameri- 
can trebuie sâ realizeze, mai presus de toate, unitatea celor trei mari. Eu 
ştiam câ garda palatina a New-deal-ului şi acum frecventa Casa Albâ şi, 
desigur, nu-şi schimbase opinia câ unitatea sovieto-americanâ era cea 
mai importantâ". [Înfrângerea în victorie, pag. 368). Era în primele luni 
dupâ intrarea în funcţie a preşedintelui Truman. 

Când a început sâ fie înţeles de americani, pericolul rusesc? O 
precizare interesantâ ne dâ amiralul Ellis Zacharias, unul dintre şefii con- 
tra-spionajului american, în seria Les portes du Kremlin s'entre ouvrent*, 
pe care o publica ziarul Le Figaro. Amintind de nota pe care Rusia Sovie¬ 
ticâ a adresat-o Turciei, la 10 august 1946, prin care cerea baze militare 
în Dardanele, amiralul Ellis Zacharias scrie: "Este un noroc câ la aceastâ 
epocâ Statele Unite începeau sâ aibâ, puţin câte puţin, conştiinţa realitâ- 
ţilor sovietice". 

•) Porţile Kremlinului s-au întredeschis 

Deci, în 1944, când s-au început negocierile de la Cairo, nu se 
putea nimeni sprijini pe anglo-americani, spre a obţine o presiune asupra 
Rusiei Sovietice. Atunci bâtâlia era anticipat pierdutâ, armistiţiul exclus şi 
capitularea inevitabilâ? Categoric, nu! Şi dovada o avem în armistiţiul 
încheiat de Finlanda, care se gâsea exact în situaţia noastrâ. întrebarea 
râmâne intactâ, acuzatoare: de ce Finlanda a izbutit sâ aibâ un armistiţiu 
şi România a fost obligatâ sâ capituleze? Nu cred câ mai existâ un român 
care sâ-şi închipuie câ Rusia Sovieticâ în politica ei externâ face discri- 
minâri afective, adicâ gradaţia ostilitâţii pe care o manifestâ faţâ de un 
stat sau altul este condiţionatâ de mai marea sau redusa antipatie pe care 
o are Stalin şi membrii Politbiuroului, faţâ de ele. Dacâ mai existâ aseme¬ 
nea român, buna lui credinţâ este expresia jegului ignoranţei, întristâtor 
de groasâ, pe nevoiaşul lui creier şi, orice s-ar întâmpla, tot nu va pricepe 
nimic. Atunci revine întrebarea: de ce Finlanda a izbutit şi România nu? 
Râspunsul este simplu: Finlanda a reprezentat un bloc de voinţâ naţiona- 
lâ. La guvern era Partidul Socialist-Democrat, acelaşi care era şi în timpul 
râzboiului dus contra Rusiei Sovietice, în 1939-40; acest guvern a fâcut 
alianţa cu Germania lui Hitler, dar nu s-a gâsit nici un finlandez care sâ 
denunţe guvernul ca fascisto-nazist, pentru motivul câ fâcea râzboi Rusiei 
Sovietice şi nu se gâsea alâturi de marile puteri democrate, Anglia şi 
Statele Unite. Marea ameninţare pe care o reprezenta Rusia exercita o 
strângere a rândurilor, creând o unitate de gândire, de sentiment, de 
voinţâ; partidele continuâ sâ existe, aşa cum doagele unui butoi existâ, 
dar strânse de cercuri, se unesc aşa de puternic, încât delimitârile nu se 
mai observâ, devin pur formale. Rusia Sovieticâ exercita funcţia cercuri¬ 
lor. în aceastâ impresionantâ unitate naţionalâ s-a desprins un singur om 
politic, care a fâcut opinie separatâ, un ticâlos, Kuusinen, evident, 
comunist. 

Guvernul Socialist-Democrat finlandez a început negocierile de 
armistiţiu, secondat de toate partidele, fixând anumite condiţii care, ne¬ 
acceptate, va obliga Finlanda sâ continue lupta alâturi de Germania. Nici 
un partid politic nu a supralicitat pentru a slâbi poziţia guvernului şi nici 
un moment nimeni, absolut nimeni, nu s-a gândit sâ recurgâ la bunele 

oficii ale comunistului Kuusinen. Nici Anglia si nici Statele Unite n-au 
făcut presiuni asupra Rusiei Sovietice în favoarea Finlandei. 

Boris Souvarine, răspunzând unei anchete făcute de "Carrefour", 
la întrebarea: Credeţi în război?", a răspuns: "Este o greşeală să se 
vadă în Stalin un monstru, este un maître-chanteur". 

In faţa voinţei de rezistenţă până la capăt a Finlandei, dacă nu i 
se acceptă condiţiile, în care ar fi fost dispusă să încheie armistiţiul, Stalin 
a cedat. Comparând politica urmată de Finlanda cu politica urmată de 
partidele democrate româneşti (Naţional-Ţărănesc, Liberal şi Social-De- 
mocrat) ne dăm seama că nu puteau să ajungă decât la capitularea fără 
condiţii. Cei care tratau armistiţiul se găseau în faţa unei politici de intimi¬ 
dare, spre a măsura rezistenţele morale ale adversarului, spre a-i identi¬ 
fica respiraţia de care dispune pentru continuarea luptei, condiţiile înce¬ 
tării ostilităţilor fiind în funcţie de capacitatea adversarului de a prelungi 
lupta. Finlanda, care a format un bloc de voinţă, neoferind nici o fisură, 
gata de a continua lupta cu o feroce hotărâre, dacă condiţiile sovietice ar 
fi fost inacceptabile, a obţinut armistiţiul, iar azi este o ţară liberă. 

Dintr-o concepţie slugarnică, iniţiatorii grăbiţi ai negocierilor de 
la Cairo, în loc să strângă rândurile, să creeze o unitate de implacabilă 
hotărâre de a nu ceda decât atunci când vor obţine condiţiile optime 
pentru România, au început încă din 1943 organizarea unui serviciu de 
informaţie, adică de spionaj, în favoarea aliaţilor, deci şi a Rusiei Sovie¬ 
tice. Este cea mai vinovată rătăcire de care puteau să se facă vinovate 
partidele politice, această acţiune de destrămare a unităţii de voinţă în 
comandamentul politic al ţării aflate în război, oferind cu o deconcertantă 
insistenţă o scindare a unităţii de voinţă. Era un sabotaj politic căruia nu-i 
corespundea un sabotaj al poporului contra războiului; este, desigur, un 
straniu aspect acesta, oferit de România. Partidele democrate erau preo¬ 
cupate să obţină certificate de autenticitate democrată printr-o desprin¬ 
dere din unitatea de voinţă a naţiunii. între luptătorul de pe front şi indivi¬ 
dul care mânuia un post clandestin de emisiune, în aprecierea democra¬ 
ţilor români, primul era o brută fascistă şi secundul un erou al idealurilor 
democrate. Această răsturnare a tablei de valori morale, comună tuturor 

naţiunilor, corespundea aprobarea, ceva mai mult, ocultă ocrotire a 
obiecţiei de conştiinţă - în concepţia democraţilor români, spionii sau 
dacă vreţi, informatorii unei puteri străine sunt eroi ai obiecţiei de 
conştiinţă - fireşte activă. 

Această lepădare de disciplina pe care o impune războiul, 
această voinţă manifestă de a accentua o opinie separată, lichidând cât 
mai repede un conflict a cărui legitimitate o nega, şi-a produs efectul în 
momentul când s-au iniţiat negocierile în vederea unui acord de armisti¬ 
ţiu. Ultimul precupeţ ştie că diminuează valoarea mărfii atunci când se 
arată zorit să se scape de ea, or, nici cea mai elementară formă, valabilă 
în orice fel de negociere comercială sau politică, n-a fost respectată. Nu 
s-au voit negocieri cu acea seriozitate, cu acea gravitate pe care o impu¬ 
nea dramatica situaţie a României; a fost un delir isteric care îşi afla regi¬ 
zorul în sinistrul individ Gr. Niculescu-Buzeşti, promovat mentorul parti¬ 
delor democratice în problemele externe. Cum îşi poate cineva închipui 
că perfida diplomaţie rusească n-ar fi profitat de graba manifestată de 
partidele democrate în terminarea, cu orice preţ, a războiului? Declara¬ 
ţiile lui Molotov, făcute la 12 aprilie 1944, nu aveau alt scop decât să 
întreţină febra, să excite şi mai puternic voinţa partidelor democrate de a 
dărâma regimul, care forma armătura rezistenţei militare a României. 
Pentru Rusia Sovietică a fost un joc aşa de simplu, încât succesul era asi¬ 
gurat prin însăşi inconştienţa partenerilor'. 

Nu a fost capitulare? Nu s-a spus răspicat de la începutul nego¬ 
cierilor de la Cairo că nu poate fi vorba decât de capitularea fără condiţii 
a României? Vom cita ca martor pe Ruben H. Markham, pe care nici unul 
din vinovaţii capitulării nu-l pot respinge, a cărui carte La Roumanie sous 
le joug sovietique * (ediţia franceză Calman-Levy) a fost scrisă după infor¬ 
maţii naţional-ţărăniste, ceva mai mult, sub inspiraţia naţional-ţărănistă şi 
al căror fel de interpretare a evenimentelor o redă. Cităm: "Prinţul Ştirbei 
şi Constantin Vişoianu au fost trimişi apoi la Cairo, ca reprezentanţi ai 
opoziţiei conduse de Maniu. Neputând aranja prin radio, Maniu a trimis 

*) România sub jugul sovietic 

emisari Aliaţilor, cu aprobarea regelui Mihai şi, văzând câ politica lui 
merge spre ruina, dictatorul Antonescu nu s-a opus la numirea unui 
ambasador ales de Maniu pentru a reprezenta România în Turcia. Aces¬ 
ta, Alexandru Creţeanu, reprezentând oficial guvernul fascist Antonescu, 
primea directive de la Maniu şi s-a pus în legătură cu reprezentanţii Alia¬ 
ţilor. Din nefericire, toate aceste planuri au fost sortite neizbutirii, când 
ambasadorul a venit la Bucureşti sâ punâ în curent guvernul de deciziile 
Aliaţilor. Aceştia nu acceptau decât o predare fârâ condiţii lui Stalin şi 
guvernul român nu avea decât sâ invite pe ruşi sâ ocupe tara. Cu toate 
numeroasele conversaţii cu cei trei principali aliaţi, devenea repede vizibil 
câ Marea Britanie şi Statele Unite apreciau câ România trebuia sâ accep¬ 
te ocupaţia rusească'. (Pag. 58). 

Sâ analizâm acest text. Cartea lui R. Markham e scrisâ sub inspi¬ 
raţia naţional-ţârânistâ, deci nimeni nu poate atribui gazetarului ameri¬ 
can vreo intenţie perfidâ sau insinuâri râu-voitoare faţâ de negociatorii 
armistiţiului. La sfârşitul lui august 1943, dictatorul Antonescu nu s-a opus 
numirii unui ambasador la Ankara, ales de luliu Maniu, în vederea nego¬ 
cierilor pentru un acord de armistiţiu. Este, cred, un caz unic ca un dicta¬ 
tor sâ-şi abandoneze în timp de râzboi politica externâ unui om care pre- 
conizeazâ o politicâ contrarie, ştiut fiind câ dictatorii, dintr-un nemâsurat 
orgoliu, nu cedeazâ o fârâmâ din puterea pe care o deţin. Fârâ îndoialâ 
câ mareşalul Antonescu era un orgolios, dar orgoliul lui s-a plecat în faţa 
exigenţelor patriei, lâsând în mâna lui Maniu conducerea negocierilor, în 
vederea unui armistiţiu, în timp ce el menţinea încordatâ voinţa poporului 
român de a continua lupta, respectând principiul câ nu se negociazâ cu 
inamicul decât cu mâna pe sabie. 

A doua observaţie care se desprinde din textul lui Markham: Cre¬ 
ţeanu a înştiinţat guvernul şi cu atât mai mult pe Maniu care îl trimisese la 
Ankara, câ Aliaţii "nu acceptau decât o predare fârâ condiţii lui Stalin şi 
guvernul român nu avea decât sâ invite pe ruşi sâ ocupe ţara". Clar şi 
brutal. Principiile democratice rezumate aşa de lapidar în Charta Atlanti¬ 
cului fuseserâ mereu ajustate şi la sfârşit zvârlite ca o armâturâ de idei 
perimate. Pentru o iluzorie organizare a pâcii le-au negociat în ceea ce 

priveşte valabilitatea lor pentru Europa orientalâ, pentru câ Rusia le con¬ 
testa valabilitatea. Consecinţele se vâd azi, deoarece nu se poate impune 
valabilitatea unor principii învinse moralmente, prin concesiile fâcute de 
la 1941 la 1945. 

Deci, cu mult înainte de plecarea lui Ştirbei şi a lui Vişoianu la 
Cairo, se cunoştea sfatul amical al Marii Britanii şi al Statelor Unite câ 
"România trebuie sâ accepte ocupaţia ruseascâ". Ce însemna plecarea 
celor doi delegaţi, în cea mai logicâ interpretare? Sau câ partidele 
democratice au acceptat sfatul, adicâ "ocupaţia ruseascâ", atitudinea 
anglo-americanilor fiind clar exprimatâ, sau câ onorabilii democraţi ro¬ 
mâni îşi închipuiau câ inteligenţa, seducţia personalâ şi invincibila dialec- 
ticâ a lui Ştirbei şi Vişoianu vor izbuti sâ schimbe poziţia anglo-ameri¬ 
canilor, determinându-i sâ exercite presiuni asupra Rusiei Sovietice în 
favoarea României. Cunoscând invitaţia la ocuparea ţârii de ruşi, unica 
soluţie naţionalâ era o disperatâ afirmare a voinţei de a continua râzbo- 
iul cu orice preţ. Aceastâ atitudine ar fi determinat o schimbare a Rusiei 
Sovietice, care nu putea sâ accepte cu inima uşoarâ o continuare a ostili- 
tâţilor, cu riscul de a se gâsi în preajma iernii cu frontul în Carpaţi. Nece- 
sitâţile militare ar fi condiţionat atitudinea politicâ a Rusiei Sovietice. Or, 
democraţii români au fost preocupaţi sâ slâbeascâ argumentul militar 
categoric decisiv, convinşi câ argumentul politic, zelul democrat, va favo¬ 
riza negocierile. 

Acum sâ reproducem şi justificarea loviturii de stat care a dus la 
capitularea fârâ condiţii şi ocupaţia rusâ, justificare fâcutâ de cei trei 
regizori ai acţiunii diplomatice: Gr. Niculescu-Buzeşti, Constantin Vişoia¬ 
nu şi Alexandru Creţeanu, în faimoasa lucrare La Roumanie devant la 
Conference de la paix, a cârei menire era sâ reprezinte punctul de vedere 
al opoziţiei democrate la Conferinţa pâcii, în octombrie 1946. 

"In numele acestui bloc, delegaţii români au comunicat, la 10 
iunie 1944, acceptarea formalâ şi definitivâ a condiţiilor de armistiţiu. La 
20 iunie, ei au transmis reprezentanţilor celor trei Puteri aliate la Cairo, 
un mesaj prin care se arâta câ, sub înalta supraveghere a regelui Mihai 
al României şi conform dorinţelor naţiunii române, reformate în actul de 

constituire a Blocului Naţional-Democrat, un plan fusese stabilit în vede¬ 
rea încetării cât mai repede cu putinţa a ostilităţilor contra Rusiei Sovie¬ 
tice. Acest plan prevedea răsturnarea regimului Antonescu de către un 
guvern care ar proclama imediat concluzia armistiţiului cu Aliaţii. Trupele 
româneşti pe front ar fi primit ordinul de a lâsa sâ treacâ trupele sovie¬ 
tice. Ele ar fi continuat alâturi de ruşi lupta pentru eliberarea întregii ţâri, 
inclusiv Transilvania, smulsa României prin actul de la Viena. Mesajul 
român indica faptul câ preparativele de ordin interior au fost deja făcute, 
dar câ o cooperaţie aliata era cu atât mai necesara cu cât, cea mai mare 
parte a trupelor române, fiind trimise de mareşalul Antonescu pe front, 
rezulta un dezechilibru între forţele germane şi cele româneşti în interiorul 
ţârii. Era deci indispensabil ca acţiunea româneasca sâ se sincronizeze 
cu o ofensivâ masivâ sovieticâ. Mesajul trimis la Cairo cerea, în acelaşi 
timp, ca trei brigâzi aero-purtate (sovietice sau anglo-americane) a câror 
securitate de aterizaj era garantatâ, sâ poatâ coopera la acţiunea inte- 
rioarâ, în vederea neutralizârii rezervelor germane. Punctul final al mesa¬ 
jului din Bucureşti propunea ca armistiţiul sâ fie semnat fârâ întârziere la 
Cairo, de emisarii români şi reprezentanţii diplomatici ai celor trei Aliaţi. 
El ar fi intrat în vigoare în momentul schimbârii guvernului şi a declaraţiei 
câ cooperaţia militarâ între România şi Germania a luat sfârşit. La 29 
iunie 1944, emisarii români din Cairo telegrafiau câ reprezentanţii Pute¬ 
rilor Aliate au luat cunoştinţâ de planul trimis la 20 iunie şi câ l-au trimis 
guvernelor lor. Râspunsul acestor guverne era aşteptat cu febrilitate la 
Bucureşti, în vederea dezlânţuirii acţiunii. Dar, pentru raţiuni care nu sunt 
încâ cunoscute, Aliaţii nu dâdeau dovadâ de nici o grabâ. Ei neglijau sâ 
dea un râspuns oarecare planurilor regelui şi partidelor politice. La 9 şi 
14 iulie, 2 şi 7 august, domnul Maniu trimitea în numele Blocului Naţio¬ 
nal-Democrat, telegrame stâruitoare la Cairo, pentru a indica confuzia pe 
care o crea tâcerea Aliaţilor şi necesitatea unui râspuns urgent. Dar 
reprezentanţii Aliaţi la Cairo se mârgineau sâ indice câ ei au transmis 
mesajul regelui Mihai şi al şefilor Blocului Naţional-Democrat, guvernelor 
lor şi câ ei aşteaptâ râspunsul. 

Era clar, totuşi, câ condiţiile de armistiţiu propuse la 12 aprilie 

erau încâ valabile, pentru câ ele n-au fost niciodatâ retrase şi pentru câ, 
în momentul în care regele şi şefii opoziţiei au indicat decizia lor de a pu¬ 
ne capât ostilitâţilor, puterile Aliate, prin nici un gest, prin nici un cuvânt 
n-au fâcut cunoscut câ propunerile fâcute la 12 aprilie au devenit caduce. 

Astfel, la 23 august, şi cu toate câ nici un semn pozitiv nu venise 
încâ de la Cairo, regele şi şefii Blocului Naţional-Democrat au considerat 
câ orice întârziere a acţiunii ar fi putut sâ însemne noi lupte sângeroase şi 
inutile. Ei s-au decis sâ treacâ la acte. Regele a arestat pe mareşalul Anto¬ 
nescu şi a numit un guvern din care fâceau parte şefii Blocului Naţional- 
Democrat. Ordinul era imediat dat trupelor româneşti sâ înceteze ostili¬ 
tăţile contra forţelor sovietice", (pag. 17,18,19). 

Comparând acest text cu cel din cartea lui Markham, mistificarea 
era evidentâ. Deci, cu toate câ nu a venit nici un râspuns de la Cairo, 
adicâ, aceasta vor sâ ascundâ responsabilii, nu s-a semnat acordul de 
armistiţiu negociat cinci luni, au decis sâ treacâ peste faptul câ "nici un 
semn nu venea de la Cairo". Unde sâ treacâ? Şi ce sâ facâ? Evident ceea 
ce fuseserâ sfâtuiţi de la început "ca România sâ accepte ocupaţia ruseas- 
câ", consecinţâ la "predarea fârâ condiţii lui Stalin". S-a jucat în plin car¬ 
tea ruseascâ. 

Banda buzeştianâ a împins la capitularea fârâ condiţii, convinsâ 
fiind câ va ajunge grupul pe care se va sprijini politica ruseascâ în Româ¬ 
nia. Politica sovieticâ procedeazâ prin etape şi echipele democrate sunt 
întrebuinţate la început, apoi indivizii sunt concediaţi cum se azvârle la 
closet o hârtie igienicâ întrebuinţatâ 2 . 

Astâzi responsabilii vor sâ se apere invocând cu violenţâ buna 
lor credinţâ înşelatâ de Rusia Sovieticâ (şi implicit de Marea Britanie şi 
Statele Unite) care a violat un armistiţiu... inexistent. De aici liturghia cu 
bragâ a celui mai idiot text care se cunoaşte în istoria diplomaţiei, de la 
primul text diplomatic - scrisorile de la Tell-el Amarna - Tratatul încheiat 
de faraonul Ramses al ll-lea cu regele Hitiţilor Hattusil al lll-lea la 1278, 
înainte de Hristos. 

în ţarâ este firesc sâ nu se fi ştiut nimic, iar în emigraţie când, în 
scrisoarea mea din 14 octombrie 1948 câtre generalul Râdescu, am rostit 

acuzaţia, designând pe cei trei vinovaţi ai capitularii fârâ condiţii. Toţi 
românii au râmas surprinşi, crezând câ este o afirmaţie gratuita. 

Tot în acel ticălos Memoriu, fiecare rând este o palmă pentru po¬ 
porul român, s-a putut scrie: "România a trecut atunci alături de Naţiunile 
Unite pentru a răscumpăra prin sânge erorile conducătorilor ei efemeri şi 
pentru a contribui prin noi şi teribile sacrificii la o victorie pe care o apre¬ 
cia dreaptă şi indispensabilă". Pag. 13. 

Este îngrozitor să citeşti scrise de români aceste cuvinte "Să răs¬ 
cumpere prin sânge greşelile conducătorilor ei efemeri", adică o recu¬ 
noaştere a vinovăţiei României, declararea într-un memoriu, biet Doam¬ 
ne!, de apărarea ţării în faţa Conferinţei de pace, că războiul contra Ru¬ 
siei Sovietice nu a fost o legitimă apărare a drepturilor încălcate în iunie 
1940, ci o agresiune calificată, care trebuia să fie "răscumpărată prin 
sânge". întreb: s-ar fi găsit un singur finlandez capabil să scrie o aseme¬ 
nea auto-acuzaţie? Trebuie oare o mare sforţare spre a înţelege de ce 
Finlanda este un stat liber şi România o ocnă sovietică? 

In atmosfera unei emigraţii dezorientate şi în bună parte demora¬ 
lizată, trivializată de resturile hoitului unui politicianism în descompunere, 
Chemarea a îndrăznit să rupă tăcerea, să zgâlţâie conştiinţele adormite, 
să zvârle bolovanii adevărului în baraca circului ambulant, în care clovnii 
rezistenţialismului încercau continuarea mistificării. N. S. Govora şi Ale¬ 
xandru Cristescu au adus din familiaritatea cu moartea de pe câmpurile 
de bătaie o siguranţă morală care îi făcea să zvârle adevărurile cu liniş¬ 
tea cu care au zvârlit grenadele la asaltul atâtor poziţii inamice. Ei au pus 
în dezbatere problema capitulării. Dar problema capitulării fără condiţii 
ridică imediat problema "Răspunderilor". Şi pentru a se lepăda de "Răs¬ 
punderi", eroii "predării fără condiţii a României către Stalin" au prea¬ 
mărit ziua de 23 august 1944 ca o sărbătoare naţională; pentru a scăpa 
de "Răspunderi" au proclamat pe regele Mihai, ca erou al nefastei zile, 
caz unic în istorie, ca un rege să fie preamărit pentru o capitulare en rase 
campange. 

Revine Chemării misiunea de a pune în dezbatere, cu tot curajul, 
în cursul celui de al doilea an, problema "Răspunderilor", aşa cum fixase 

Charles Peguy programul acelei publicaţii Les Cahiers de la Quinzaine : 
"Dire la verite, rien que la verite ennuyeuse, tristement la verite triste"*. 

Ce spun Constituţiile noastre de la 1866, 1923 şi 1938? Nici un 
act al regelui nu are valoare dacă nu e contrasemnat de un ministru şi 
această idee este prevăzută cu o claritate, care nu îngăduie nici o contro¬ 
versă: "Actele de stat ale regelui vor fi contrasemnate de un ministru care, 
prin aceasta însăşi, devine răspunzător de ele". în cadrul Constituţiei 
deci, este formulat principiul iresponsabilităţii regelui. Responsabilitatea 
miniştrilor şi iresponsabilitatea regelui au apărut în Anglia la 1642 cu 
prilejul procesului intentat lui Eduard Herbert, procuror general al regelui 
Carol I. Atunci s-a proclamat principiul că ascultarea ordinelor regelui nu 
înlătură responsabilitatea ministrului. Acelaşi principiu a prevalat şi în 
acuzarea (impeachment) contelui de Danby (1678), care în numele lui 
Carol al ll-lea ceruse regelui Franţei şase milioane de franci pentru con¬ 
servarea păcii, confirmându-se, cu acest prilej, principiul că un impeach¬ 
ment nu trebuie să se întrerupă nici dacă se dizolvă Parlamentul, nici 
pentru că regele a iertat pe acuzat. 

în măsura în care s-a consolidat ideea iresponsabilităţii regelui 
s-a întărit ideea responsabilităţii miniştrilor. Responsabilitatea ministerială 
a fost concepută încă de la originile constituţionalismului ca o indispen¬ 
sabilă contrapartidă a iresponsabilităţii regelui. O veche maximă a Drep¬ 
tului englez "The King can do no wrong" ("Regele nu poate face rău") 
determină iresponsabilitatea şefului Statului monarhic. Regele domneşte şi 
nu guvernează este în tradiţia noastră constituţională. 

Cu ce perfidie impresarii capitulării au pus accentul pe lovitura 
de stat, pentru a împinge pe primul plan ca unic responsabil pe rege, 
zvârlind în umbră pe adevăraţii vinovaţi! Cu ce insistenţă s-a aclamat 
actul regelui, iar ei, cu o vicleană modestie se estompau! 

Actul capitulării fără condiţii este azi, mulţumită Chemării , pe de¬ 
plin stabilit în drept şi în fapt. Acum începe noua fază a luptei: stabilirea 
Răspunderilor. Va fi ideea dominantă a vieţii politice în primii ani de 

*) "Să spui adevărul, nimic altceva decât adevărul gol-goluţ, cu tristeţe tristul 
adevăr". 

dupâ eliberare, va fi ideea incendiara, va fi ideea care va mobiliza 
voinţa pedepsitoare a naţiei trâdate. Febra revoluţionara a răspunderilor 
nu poate fi evitata. Chemarea nu face decât sâ familiarizeze emigraţia cu 
climatul politic al României de mâine. Nimeni nu poate exercita puterea 
politica fârâ sâ răspundă de actele lui. 

Un nou an pentru Chemarea. Continuând lupta începută, îi sfătu¬ 
iesc pe redactorii ei, mereu sâ aibâ în minte aceastâ întrebare, plinâ de 
adânc înţeles a combatantului Charles Peguy, mort pe front: "Qu'est-une 
pensee qui n'aurait pas de coeur? Et qu'est-ce un coeur qui ne serait pas 
eclaire au soleil de la pensee?"* 

Cu mult curaj înainte pentru stabilirea Râspunderilor! 

Palma de Mallorca, 3 octombrie 1950 


( Chemarea , Anul II, nr. 28-29, 30.09.1950) 


*) "Ce este o cugetare nepornitâ din inima? Şi ce este o inima care nu va fi lumi- 
natâ de soarele cugetârii?" 

